Β4-0367/95

Ψήφισμα σχετικά με τις προτεραιότητες της Ευρωπαϊκής Ένωσης στην Παγκόσμια Διάσκεψη Κορυφής για την Κοινωνική Ανάπτυξη (Koπεγχάγη, Μάρτιος 1995)

Το Ευρωπαϊκό Κοινοβούλιο,

- έχοντας υπόψη το Χάρτη των Ηνωμένων Εθνών,

- έχοντας υπόψη τον Κοινοτικό Χάρτη για τα θεμελιώδη κοινωνικά δικαιώματα των εργαζομένων,

- έχοντας υπόψη το ψήφισμά του της 9ης Μαρτίου 1994, σχετικά με τη Λευκή Βίβλο της Επιτροπής για την ανάπτυξη, την ανταγωνιστικότητα και την απασχόληση ((ΕΕ C 91 της 28.3.1994, σ. 124)),

- έχοντας υπόψη το ψήφισμά του της 27ης Οκτωβρίου 1994, σχετικά με ένα μεσοπρόθεσμο πρόγραμμα δράσης για την καταπολέμηση του αποκλεισμού και την προώθηση της αλληλεγγύης ((ΕΕ C 323 της 21.11.1994, σ. 188)),

- έχοντας υπόψη το ψήφισμά του της 19ης Ιανουαρίου 1995 σχετικά με τη Λευκή Βίβλο για την κοινωνική πολιτική ((ΣΠ της ημερομηνίας αυτής, Μέρος ΙΙ, σημείο 2)),

Α. εκτιμώντας ότι η κοινωνική ανάπτυξη στοχεύει στην πραγματική ικανοποίηση των πνευματικών, πολιτιστικών και υλικών αναγκών, συλλογικών ή ατομικών, όλων των ανθρώπων, ενθαρρύνοντας τη χειραφέτησή τους[semigr ] ότι ο συγκεκριμένος συνδυασμός των τριών θεμάτων της διάσκεψης -καταπολέμηση της φτώχειας, κοινωνική ένταξη και αύξηση του αριθμού των οικολογικά βιώσιμων και κοινωνικά ωφέλιμων θέσεων απασχόλησης, αποτελεί μια συγκεκριμένη προσέγγιση στο ζήτημα της κοινωνικής ανάπτυξης[semigr ]

Β. εκτιμώντας, ωστόσο, ότι αυτά τα τρία θέματα πηγάζουν από μια αποκλειστικά οικονομική θεώρηση της κοινωνικής ανάπτυξης, και ότι δεν πρέπει να λησμονούνται οι κοινωνικοπολιτικές πτυχές του ζητήματος[semigr ] ότι θα πρέπει ιδιαίτερα να συνειδητοποιηθεί ότι τα μέτρα καταπολέμησης της πενίας και προώθησης της κοινωνικής ένταξης είναι κυρίως προβλήματα που συνδέονται με το σεβασμό της ανθρώπινης αξιοπρέπειας και των ανθρωπίνων δικαιωμάτων[semigr ]

Γ. εκτιμώντας ότι ο σεβασμός των ανθρωπίνων δικαιωμάτων και της δημοκρατίας, συμπεριλαμβανομένου του κοινωνικού διαλόγου, δεν μπορούν να εξεταστούν χωριστά από την κοινωνική πρόοδο και ότι η κοινωνική δικαιοσύνη και η κοινωνική ανάπτυξη είναι κεφαλαιώδεις παράγοντες για την επίτευξη και διατήρηση της ειρήνης, ενώ η φτώχεια και ο κοινωνικός αποκλεισμός αποτελούν πηγές εντάσεων που ενδέχεται να αποσταθεροποιήσουν την ειρήνη και τη δημοκρατία[semigr ]

Δ. εκτιμώντας ότι η οικονομική ανάπτυξη οφείλει να υπηρετεί την κοινωνική ανάπτυξη[semigr ] ότι, ως εκ τούτου, τα οικονομικά φαινόμενα, όπως η παγκοσμιοποίηση των συναλλαγών, ο καταμερισμός της εργασίας σε διεθνές επίπεδο, καθώς και η εθνική δημοσιονομική πολιτική θα πρέπει να αναλύονται από την πλευρά των κοινωνικών συνεπειών τους[semigr ]

Ε. θεωρώντας ότι η ενδεχόμενη εισαγωγή κοινωνικής ρήτρας στις συμφωνίες που ρυθμίζει το διεθνές εμπόριο, σε ουδεμία περίπτωση πρέπει να χρησιμεύσει για την ενίσχυση του προστατευτισμού έναντι των αναπτυσσόμενων χωρών[semigr ] εκτιμώντας, αντιθέτως, ότι θα επιτρέψει την επίτευξη των στόχων κοινωνικής δικαιοσύνης και θεμιτού ανταγωνισμού[semigr ]

ΣΤ. εκτιμώντας ότι η παγκοσμιοποίηση των οικονομικών δραστηριοτήτων, όπως εμφαίνεται στις εργασίες των Ηνωμένων Εθνών, έχει ως συνέπεια την όξυνση των διαφορών μεταξύ των φτωχότερων και πλουσιότερων περιοχών της υφηλίου, την επιτάχυνση της αποσύνθεσης των παραδοσιακών κοινωνικών δομών, την εξάπλωση της φτώχειας και την ανεξέλεγκτη ανάπτυξη των πόλεων[semigr ] εκτιμώντας ωστόσο ότι ενδέχεται επίσης να έχει ως συνέπεια αυξημένη κινητικότητα των ανθρώπων, καλύτερες επικοινωνίες και ανταλλαγές αξιών, αύξηση του εμπορίου, της απασχόλησης και της ροής κεφαλαίου, καθώς και σημαντικές τεχνολογικές εξελίξεις[semigr ]

Ζ. εκτιμώντας ότι, παραταύτα, η παγκοσμιοποίηση των οικονομικών δραστηριοτήτων οδηγεί σε γενίκευση του ως άνω συμπλέγματος προβλημάτων που συνδέονται με τη φτώχεια, τον αποκλεισμό και την έλλειψη παραγωγικών θέσεων απασχόλησης, δεδομένου ότι ο πλούτος των λεγόμενων αναπτυγμένων κοινωνιών δεν τις προστατεύει από τα προβλήματα αυτά[semigr ]

Η. εκτιμώντας ότι η Ευρωπαϊκή Ένωση, χωρίς να άτρωτη απέναντι στις δυσκολίες του τύπου αυτού, μπορεί ωστόσο να μεταφέρει ένα ελπιδοφόρο μήνυμα, ως πλούσια περιοχή αλλά και λόγω της ιστορίας της καθώς και ως εκπρόσωπος μιας φιλόδοξης παράδοσης σε θέματα κοινωνικής και πολιτιστικής ανάπτυξης[semigr ]

Θ. εκτιμώντας ότι η Ευρωπαϊκή Ένωση δεν θα μπορέσει να επιβεβαιώσει την ταυτότητά της παρά μόνον εφόσον αποδείξει, τόσο στον υπόλοιπο κόσμο όσο και στους ίδιους τους πολίτες της, ότι είναι Ένωση όχι μόνο οικονομική αλλά και κοινωνική[semigr ]

I. εκτιμώντας ότι, εφόσον η Συνθήκη για την Ευρωπαϊκή Ένωση αναθέτει νέες ευθύνες στους κοινωνικούς εταίρους, αυτοί οφείλουν να αναλάβουν ενεργό ρόλο στην κοινωνική ανάπτυξη, τόσο εντός της Ένωσης όσο και έναντι των οικονομικών μας εταίρων[semigr ]

ΙΑ. λαμβάνοντας υπόψη ότι πάνω από ένα δισεκατομμύριο άνθρωποι στον πλανήτη μας ζουν μέσα σε μόνιμη φτώχεια και ότι, σύμφωνα με τις στατιστικές του ΟΗΕ, 18 εκατομμύρια άνθρωποι πεθαίνουν το χρόνο από αιτίες οι οποίες συνδέονται άμεσα με τη φτώχεια τους[semigr ]

ΙΒ. εκτιμώντας ότι ό ένας στους δέκα ανθρώπους πάνω στη Γη δεν έχει κάποια εργασία από την οποία να μπορεί να τραφεί έστω και στοιχειωδώς[semigr ]

1. επισημαίνει ότι έχει αυξηθεί ο αριθμός των παγκοσμίων διασκέψεων κορυφής και θεωρεί ότι, για να έχουν οι διασκέψεις αυτές επιτυχία, περιλαμβανομένης και της Παγκόσμιας Διάσκεψης Κορυφής της Κοπεγχάγης για την Κοινωνική Ανάπτυξη, πρέπει να καταβάλλεται διαρκής προσπάθεια εκ μέρους του Οργανισμού Ηνωμένων Εθνών με την πλήρη συνεργασία των κρατών μελών, προκειμένου να διασφαλισθεί η ταχεία υλοποίηση και η τακτική παρακολούθηση των υποχρεώσεων που έχουν αναλάβει οι εθνικές κυβερνήσεις[semigr ]

2. θεωρεί ότι η Ευρωπαϊκή Ένωση, η οποία έχει θέσει ως βασικό της στόχο «την προώθηση ισόρροπης και βιώσιμης οικονομικής και κοινωνικής προόδου» έχει τη μοναδική δυνατότητα να συμβάλει θετικά στην επιτυχή έκβαση της Διάσκεψης Κορυφής της Κοπεγχάγης και, στο σημείο αυτό, τονίζει ότι το Συμβούλιο Εργασίας και Κοινωνικών Υποθέσεων συμφώνησε τον Δεκέμβριο να εξετάσει τις προτάσεις δεσμεύσεων που πρόκειται να υποβληθούν στη Διάσκεψη Κορυφής, περιλαμβανομένης της δέσμευσης για σημαντική αύξηση των πόρων για την κοινωνική ανάπτυξη και για την αποτελεσματικότερη διάθεσή τους μέσω εθνικής δράσης και διεθνούς συνεργασίας[semigr ]

3. αναγνωρίζει ότι τα εν λόγω θέματα είναι κρίσιμης σημασίας για το μέλλον των κοινωνιών μας που παραπαίουν[semigr ]

Μέτρα που πρέπει να ληφθούν σε εθνικό επίπεδο

4. εγκρίνει τις δηλώσεις στις οποίες προτίθενται να προβούν τα κράτη μέλη των Ηνωμένων Εθνών, σύμφωνα με το σχέδιο Τελικής Διακήρυξης και το Πρόγραμμα Δράσης, στο πλαίσιο της Διάσκεψης Κορυφής της Κοπεγχάγης προκειμένου να δημιουργηθεί ένα οικονομικό, πολιτικό και νομικό περιβάλλον που θα ευνοεί την κοινωνική ανάπτυξη, προκειμένου να καταπολεμηθεί η φτώχεια και κάθε μορφή κοινωνικού αποκλεισμού, να αυξηθούν οι παραγωγικές θέσεις εργασίας, να προωθηθεί η κοινωνική ένταξη, να εφαρμοσθεί πλήρης ισότητα μεταξύ ανδρών και γυναικών, να εξασφαλισθεί ότι τα προγράμματα διαρθρωτικής αναπροσαρμογής θα περιλαμβάνουν στόχους κοινωνικής ανάπτυξης, να αυξηθούν οι πόροι για την κοινωνική ανάπτυξη, καθώς και να ενισχυθεί η διεθνής συνεργασία σε θέματα κοινωνικής ανάπτυξης[semigr ]

5. υπογραμμίζει ιδιαιτέρως τη μεγάλη σημασία που έχουν τα προγράμματα για τις γυναίκες και τα μέτρα για την κοινωνική ανάπτυξη, χωρίς τα οποία δεν μπορεί να υπάρξει ούτε διαρκής ευημερία ούτε μια βιώσιμη κοινότητα αλληλεγγύης[semigr ] υπογραμμίζει τη σημασία μέτρων για τους νέους, τους ηλικιωμένους και τα άτομα με ειδικές ανάγκες[semigr ]

6. ζητεί να επικυρωθούν και να τεθούν σε εφαρμογή έως το 2000 όλες οι διατάξεις της σύμβασης για την καταπολέμηση κάθε μορφής διακρίσεων εις βάρος των γυναικών, του προγράμματος δράσης του Ναϊρόμπι υπέρ των γυναικών, της δήλωσης της Γενεύης για τις γυναίκες της υπαίθρου, καθώς και του προγράμματος δράσης που ενέκρινε η Διεθνής Διάσκεψη του Καΐρου για τον πληθυσμό και την ανάπτυξη[semigr ]

7. αναγνωρίζει ότι το πρόβλημα της υπερχρέωσης αποτελεί τεράστιο εμπόδιο για την ανάπτυξη, ιδίως σε ό,τι αφορά τις φτωχότερες χώρες, και ζητεί συνεπώς να δοθεί υψηλή προτεραιότητα στην ελάφρυνση του χρέους[semigr ] θεωρεί ότι η Ευρωπαϊκή Ένωση θα πρέπει να αναλάβει πρωτοβουλίες για τη μείωση και την ανακλιμάκωση του χρέους, ιδίως για τις χώρες του Λομέ, έναντι των οποίων η Ευρωπαίκή Ένωση έχει ειδική ευθύνη[semigr ]

Μέτρα που πρέπει να ληφθούν στον τομέα της διεθνούς αλληλεγγύης

8. θεωρεί ότι η Ευρωπαϊκή Ένωση, της οποίας η οικονομία, πολύ περισσότερο από ό,τι οι άλλες μεγάλες οικονομικές δυνάμεις, εξαρτάται σημαντικά από τις εμπορικές συναλλαγές με τον υπόλοιπο κόσμο, έχει ιδιαίτερη ευθύνη στο τομέα αυτό[semigr ] θεωρεί ότι είναι σημαντικό για την Ευρωπαϊκή Ένωση ως οργανισμό περιφερειακής συνεργασίας να δίνει το καλό παράδειγμα και επίσης να συμβάλει με σαφώς καθορισμένο τρόπο στην συνέχεια που θα δοθεί στην Διάσκεψη Κορυφής, μέσω της επιλογής ενός αριθμού πρωτοβουλιών στους τομείς της δημιουργίας θέσεων απασχόλησης, της καταπολέμησης της φτώχειας και της προώθησης της κοινωνικής ένταξης[semigr ]

9. υπογραμμίζει ότι μια περαιτέρω συμβολή προς την κοινωνική ανάπτυξη θα μπορούσε να προέλθει από τη δημιουργία συνθηκών ελεύθερου και δίκαιου εμπορίου[semigr ] σε αυτή την κατεύθυνση, πιστεύει ότι θα πρέπει να βελτιωθεί η πρόσβαση στην κοινοτική αγορά των προϊόντων χωρών οι οποίες, με στόχο την καταπολέμηση της εξάπλωσης του οικολογικού και κοινωνικού ντάμπινγκ, πραγματοποιούν συγκεκριμένα βήματα προς την κατεύθυνση του σεβασμού των συμφωνιών της Διεθνούς Οργάνωσης Εργασίας, ιδίως σε ό,τι αφορά:

α. την εργασία των παιδιών[semigr ]

β. την καταναγκαστική εργασία[semigr ]

γ. την ελευθερία του συνεταιρίζεσθαι των εργαζομένων και το δικαίωμα συλλογικής οργάνωσης και διαπραγμάτευσης συμβάσεων[semigr ]

δ. την εξάλειψη των διακρίσεων[semigr ]

ε. τα ελάχιστα κοινωνικά πρότυπα[semigr ]

10. απευθύνει έκκληση για τη μείωση του εμπορίου των όπλων και αναμένει από τις χώρες που βρίσκονται σε φάση ανάπτυξης να μειώσουν τις δαπάνες τους για στρατιωτικό υλικό και εξοπλισμούς προς όφελος μιας καλύτερης ιατρικής περίθαλψης και εκπαίδευσης του πληθυσμού τους[semigr ]

11. θεωρεί ότι η τάση για παγκοσμιοποίηση των οικονομικών δραστηριοτήτων και δημιουργία μιας παγκόσμιας αγοράς αποτελεί ένα θετικό πλαίσιο για κοινωνική ανάπτυξη μέσω του εμπορίου και της ελεύθερης ροής των χρηματοοικονομικών πόρων, αλλά ότι δεν πρόκειται να υπηρετήσει την κοινωνική ανάπτυξη, εάν δεν τεθούν στη διάθεση των αναπτυσσόμενων χωρών επαρκείς οικονομικοί πόροι:

- προκειμένου να μεγιστοποιηθούν τα ευεργετικά αποτελέσματα του νέου αυτού πλαισίου, θα πρέπει να διοχετευθούν επαρκή κονδύλια σε παραγωγικές επενδύσεις, εκ των οποίων το 20% θα πρέπει να έχουν κοινωνικό προσανατολισμό, έτσι ώστε να αυξηθεί το ανταγωνιστικό πλεονέκτημα των αναπτυσσομένων χωρών και να δημιουργηθούν οι συνθήκες για βιώσιμη ανάπτυξη[semigr ] μια τέτοια αναπτυξιακή πολιτική θα πρέπει να προωθεί την επιλογή σχεδίων εντάσεως εργασίας και την αξιολόγηση με στόχο τον περιορισμό της περιβαλλοντικής ζημίας[semigr ]

- υποστηρίζει ένα νέο πολυετές αναπτυξιακό πρόγραμμα[semigr ]

- ζητεί από τις βιομηχανικές χώρες να παράσχουν αναπτυξιακή βοήθεια για τη μείωση της ένδειας και την εξάλειψη των αιτίων που την προκαλούν, και να διαθέσουν για το σκοπό αυτό τουλάχιστον το 1% του ακαθάριστου εθνικού τους προϊόντος[semigr ]

12. καλεί την Επιτροπή να εξετάσει με ποιό τρόπο η Ένωση μπορεί να αναλάβει πρωτοβουλία για την επιβολή επιβάρυνσης 0,05% στις κερδοσκοπικές συναλλαγματικές διακυμάνσεις ώστε να δημιουργηθούν νέα χρηματοπιστωτικά μέσα για το διεθνές κοινωνικό ταμείο ανάπτυξης

13. θεωρεί ότι η ύπαρξη πολιτικής σταθερότητας εντός ενός δημοκρατικού θεσμικού πλαισίου αποτελεί απαραίτητη προϋπόθεση για μια βιώσιμη οικονομική και κοινωνική ανάπτυξη[semigr ] αναγνωρίζει ότι η έλλειψη ενός τέτοιου σταθερού και νομικού θεσμικού πλαισίου αποτελεί σημαντικό εμπόδιο για την προσέλκυση παραγωγικών επενδύσεων στις αναπτυσσόμενες χώρες και σε χώρες των οποίων η οικονομία βρίσκεται σε μεταβατική φάση[semigr ]

14. φρονεί ότι οι κυβερνήσεις και οι οργανώσεις που εκπροσωπούνται στην Διάσκεψη Κορυφής της Κοπεγχάγης θα πρέπει να διατυπώσουν ως κοινό στόχο την δημιουργία ασφαλούς, σταθερής και ικανοποιητικά αμοιβόμενης απασχόλησης[semigr ] ότι για την προώθηση αυτού του στόχου πρέπει μεταξύ άλλων να ληφθούν υπόψη οι βασικοί κανόνες και δικαιώματα όπως περιλαμβάνονται στις συμβάσεις της ΔΟΕ[semigr ] ότι πρέπει να δοθεί προτεραιότητα στην απαγόρευση της καταναγκαστικής εργασίας και στην παιδική εργασία, στο δικαίωμα του συνεταιρίζεσθαι και στις συλλογικές διαπραγματεύσεις και στην αρχή της απαγόρευσης των διακρίσεων[semigr ]

15. θεωρεί ότι η Ένωση πρέπει να αγωνισθεί για να διατεθούν πόροι για τη χρηματοδότηση της δημιουργίας οικολογικά αποδεκτών και κοινωνικά ωφέλιμων παραγωγικών θέσεων απασχόλησης στις αναπτυσσόμενες χώρες, και συγκεκριμένα θέσεων εργασίας που έχουν σχέση με την προστασία του περιβάλλοντος, την απασχόληση στην ύπαιθρο και τις πόλεις, τις μικρές και μεσαίες, καθώς και τις πολύ μικρές, επιχειρήσεις, την εκπαίδευση, κατάρτιση και δια βίου εκμάθηση, την υγεία και τα δημόσια έργα, καθώς και την αντιμετώπιση των προβλημάτων που συνδέονται με τον κοινωνικό αποκλεισμό[semigr ]

16. ζητεί στενότερο συντονισμό των πολιτικών μεταξύ των διαφόρων οργανισμών που συμμετέχουν στη χρηματοδότηση της ανάπτυξης, όπως η Παγκόσμια Τράπεζα και το Διεθνές Νομισματικό Ταμείο, και των άλλων αρμοδίων οργανισμών των Ηνωμένων Εθνών, καθώς και βελτίωση της λειτουργίας τους, με σκοπό την καλύτερη εφαρμογή των στόχων και δεσμεύσεων της Διάσκεψης Κορυφής[semigr ]

17. καλεί την Ευρωπαϊκή Ένωση να θεσπίσει έναν μηχανισμό εγγύησης των εξαγωγών ο οποίος θα επεκτείνεται στις παραγωγικές επενδύσεις, θα παρέχει δε επαρκή ασφαλιστική κάλυψη έναντι του «γεωγραφικού κινδύνου» στις αναπτυσσόμενες χώρες, με στόχο να ενθαρρυνθούν οι επενδυτές ώστε να ενδιαφερθούν περισσότερο για τις χώρες αυτές[semigr ] προτείνει ιδιαιτέρως τη χρηματοδότηση ενός τέτοιου καθεστώτος από τα κράτη μέλη, ανάλογα με τη συμβολή τους στον προϋπολογισμό της Ευρωπαϊκής Ένωσης[semigr ] καλεί τα κράτη μέλη της ΕΕ να καλύψουν τις παραγωγικές επενδύσεις στις αναπτυσσόμενες χώρες με τις κατάλληλες εγγυήσεις[semigr ]

18. εκφράζει την ικανοποίησή του για το γεγονός ότι το Συμβούλιο Γενικών Υποθέσεων της 19ης Δεκεμβρίου 1994 συμπλήρωσε το νέο σύστημα γενικευμένων προτιμήσεων της Ευρωπαϊκής Ένωσης για την περίοδο 1995-1998 με:

- την εφαρμογή, από την 1η Ιανουαρίου 1998 ειδικών καθεστώτων ενθάρρυνσης που παρέχουν πρόσθετο προτιμησιακό περιθώριο σε όποιες χώρες τηρούν ορισμένες κοινωνικές προδιαγραφές που αφορούν τα συνδικαλιστικά δικαιώματα και τις συλλογικές διαπραγματεύσεις (κοινωνική ρήτρα παρότρυνσης),

- τη δυνατότητα προσωρινής αφαίρεσης, πλήρους ή μερικής, των ευεργημάτων του συστήματος γενικευμένων προτιμήσεων από τις χώρες που ασκούν οποιαδήποτε μορφή δουλείας ή εξάγουν προϊόντα που κατασκευάζονται στις φυλακές (κοινωνική ρήτρα κυρώσεων)[semigr ]

19. δηλώνει ότι είναι έτοιμο να υποστηρίξει, στο πλαίσιο του Διεθνούς Οργανισμού Εμπορίου, εις βάθος συζήτηση μεταξύ όλων των συμβαλλομένων μερών σχετικά με τη σχέση μεταξύ του σεβασμού των θεμελιωδών ανθρωπίνων δικαιωμάτων και του διεθνούς εμπορίου και, προς τον σκοπό αυτό, καλεί αφενός μεν την Επιτροπή και τα κράτη μέλη της Ένωσης να λάβουν όλες τις πρωτοβουλίες που είναι αναγκαίες για την έναρξη σοβαρού διαλόγου επί του θέματος με τις αναπτυσσόμενες χώρες, αφετέρου δε τις αναπτυσσόμενες χώρες να μην απορρίψουν την ιδέα ενός τέτοιου διαλόγου. Ζητεί επίσης από τον Γενικό Γραμματέα του ΔΟΕ να δημιουργήσει, το ταχύτερο δυνατόν, στο πλαίσιο του οργανισμού αυτού, μια ειδική ομάδα κοινωνικής ανάπτυξης η οποία θα ασχολείται με θέματα ένδειας και κοινωνικού αποκλεισμού[semigr ]

20. θεωρεί αναγκαίο να γίνει εμπεριστατωμένος προβληματισμός όσον αφορά τους δείκτες κοινωνικής ανάπτυξης στη γραμμή που έχουν χαράξει ο ΟΟΣΑ και η Ευρωπαϊκή Ένωση[semigr ]

21. ζητεί από την Ευρωπαϊκή Ένωση, κατά την έγκριση προγραμμάτων για την αναπτυξιακή βοήθεια, κατ' αρχάς να μη λησμονεί ότι οι αναπτυσσόμενες χώρες, και κυρίως οι πιο φτωχές από αυτές, πρέπει να βοηθηθούν και ότι εκτός από τις οργανώσεις εργοδοτών και εργαζομένων πρέπει να παίξουν επίσης σημαντικό ρόλο οι ΜΚΟ, οι οργανώσεις αγροτών και οι συνεταιρισμοί[semigr ] δεύτερον, να διατυπώνει συγκεκριμένους και χρονικά εφαρμόσιμους στόχους στους διάφορους τομείς κοινωνικής ανάπτυξης: διατροφή, βασική εκπαίδευση, στέγαση, ύδρευση και βασικές παροχές υγιεινής, παιδεία, αποχέτευση, θέσεις απασχόλησης, δίκαιη πρόσβαση στην αγορά και στα μέσα παραγωγής, σταδιακά αναπτυσσόμενες ρυθμίσεις κοινωνικής ασφάλισης, ανώτερη εκπαίδευση και επαγγελματική κατάρτιση[semigr ]

22. αναγνωρίζει τη σημαντική και πρόσθετη συμβολή των Μη Κυβερνητικών Οργανώσεων, ιδιαίτερα των εθελοντικών οργανώσεων, για την αντιμετώπιση των προβλημάτων της φτώχειας, του κοινωνικού αποκλεισμού και των αστέγων και για την ανακούφιση των οικονομικών και κοινωνικών προβλημάτων, καθώς και των προβλημάτων υγείας που συνδέονται με την πείνα και τους εμφυλίους πολέμους[semigr ] πιστεύει ότι οι οργανώσεις αυτές πρέπει να ενισχυθούν με κάθε δυνατό τρόπο σε εθνικό επίπεδο και επίπεδο Ευρωπαϊκής Ένωσης, ούτως ώστε να μπορέσουν να συνεχίσουν το πολύτιμο ανθρωπιστικό τους έργο[semigr ]

23. ζητεί, κατά την εφαρμογή των αποτελεσμάτων της Διάσκεψης Κορυφής για την Κοινωνική Ανάπτυξη, να δοθεί ιδιαίτερη προσοχή στις ανάγκες που αντιμετωπίζουν οι κοινότητες μικρών νήσων και αναπτυσσομένων ηπειρωτικών χωρών[semigr ]

24. χαιρετίζει τη δέσμευση που αναλαμβάνεται στο σχέδιο τελικής δήλωσης και του προγράμματος δράσης της Κοπεγχάγης να αντιμετωπισθούν τα προβλήματα της εγκληματικότητας, της βίας και των ναρκωτικών ως παράγοντες κοινωνικής αποσύνθεσης, εκφράζει όμως τη λύπη του για το γεγονός ότι η δέσμευση αυτή περιορίζεται σε ενέργειες που θα αναλαμβάνονται μάλλον σε εθνικό παρά σε διεθνές επίπεδο[semigr ]

25. ζητεί επιμόνως από τα Ηνωμένα Έθνη και τις άλλες ενδιαφερόμενες χώρες να παρακολουθήσουν στενά την εφαρμογή των δεσμεύσεων, ιδίως δε σε ό,τι αφορά το πρόγραμμα δράσης που θα εγκριθεί στην Κοπεγχάγη, και να ενισχύσουν το ρόλο του Οικονομικού και Κοινωνικού Συμβουλίου στο πλαίσιο αυτό[semigr ]

26. επικροτεί την ιδέα να δημιουργηθεί ένα Σμβούλιο Αφαλείας για οικονομικά και κοινωνικά θέματα, ανάλογο με το Συμβούλιο Ασφαλείας του ΟΗΕ, όπως πρότεινε ο κ. Jacques Delors[semigr ]

27. θεωρεί ότι, λόγω των γνώσεων και της διαθεσιμότητάς τους, οι ΜΚΟ πρέπει να εμπλακούν πλήρως, ως ισότιμοι εταίροι στην εφαρμογή των συστάσεων που περιλαμβάνονται στην τελική δήλωση της Διάσκεψης Κορυφής της Κοπεγχάγης[semigr ]

28. επιμένει προκειμένου η Διεθνής Οργάνωση Εργασίας να διαδραματίσει κεντρικό ρόλο στην συνέχεια της Διάσκεψης Κορυφής, διότι η εν λόγω οργάνωση αναπτύσσει εντυπωσιακή δράση όχι μόνο στον τομέα της απασχόλησης αλλά και στον τομέα της προώθησης της κοινωνικής προόδου[semigr ]

29. φρονεί ότι ο κοινωνικός διάλογος πρέπει να προωθηθεί σε διεθνές επίπεδο και ότι ένα πρακτικό μέσο προς την επίτευξη του σκοπού αυτού είναι η τριμερής συνεννόηση όπως περιγράφεται στη Σύμβαση 144 της ΔΟΕ. Αυτή θα πρέπει να εγκριθεί από όλα τα μέλη της ΔΟΕ.

30. αναθέτει στους εκπροσώπους του στην Κοπεγχάγη να εκφράσουν το πνεύμα του παρόντος ψηφίσματος στην Διάσκεψη Κορυφής και να αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, σε όλους τους επίσημους εκπροσώπους της Διάσκεψης Κορυφής της Κοπεγχάγης και στον ΟΗΕ.